Nowa Jazorina

Nowa Jazorina ( Neu-Seeland) jo dolnołužyska wjas a gmejna we wokrejsu Górne Błota-Łužyca na pódpołdnju Bramborskej a źěl amta Stara Darbnja. Nowa Jazorina lažy w serbskem sedleńskem rumje.

Mě gmejny źo wót Łužyskej jazoriny (nim. Lausitzer Seenland), kótaraž jo nastała pśez połnjenje z wódu wótwórjonych źěrow łužyskego brunicowego rewěra a hyšći nastawa. Toś ten proces jo měł mócny wliw na krajinu a sedleńsku strukturu w cełem regionje, dokulaž jo se wjele něgajšnych jsow how wótbagrowało. Starodarbnjojski jazor, Rański jazor, Sedlišćański jazor a Parcowski jazor granicuju pśi tom z teritoriumom gmejny.

 Wejsne źěle 
K gmejnje słušaju wejsne źěle:
 Bobošojce (Bohnsdorf) z gmejnskimi źělami Lěska (Lieske) a bydleńskimi městnami  Lindojske Pólo (Lindenfeld), Žarnojske Budy (Sornoer Buden) a Cłonica (Zollhaus)
 Lindow (Lindchen) z gmejnskimi źělami Lask (Leeskow) a bydleńskimi městnami Lambownja (Dörrwolf), Chójany (Kunersdorf) a Nowy Młyn (Neue Mühle)
 Lubochow z gmejnskimi źělami Górski Młyn (Bergmühle), Halankojc Młyn (Halangmühle) a Lubochojski Młyn (Lubochowmühle)
 Rašyn (Rassen).

 Wobraze 

 Nožki 

 Wótkaz 

Kategorija:Sedlišćo w Dolnej Łužycy
Kategorija:Gmejna w Bramborskej